புக்கு இற்றன, போகாதன, புறம் உக்கன, புகழின்.	176 அள் ஆடிய கவசத்து அவிர் மணி அற்றன, திசை போய் விள்ளா நெடு முழு மீன் என; விழி வெம் பொறி எழ நின்று, உள் ஆடிய நெடுங் கால் பொர ஒடுங்கா, உலகு உலைய, தள்ளாடிய வட மேருவின் சலித்தான், அறம் வலித்தான்.	177 ஆர்த்தார், விசும்பு உறைவோர்; நெடிது அனுமான்மிசை அதிகம் தூர்த்தார், நறு முழு மென் மலர்; இசை ஆசிகள் சொன்னார்; வேர்த்தார் நிருதர்கள்; வானரர் வியந்தார், 'இவன் விசயம்